ddrg/super_eurlex huggingface dataset:
96/83/Euratom, EHTY, EY: Komission päätös, tehty 8 päivänä tammikuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta 1994 sovellettavista korjauskertoimista



Virallinen lehti nro L 020 , 26/01/1996 s. 0067 - 0068



KOMISSION PÄÄTÖS, tehty 8 päivänä tammikuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta 1994 sovellettavista korjauskertoimista (96/83/Euratom, EHTY, EY) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon Euroopan yhteisöjen virkamiehiin sovellettavat henkilöstösäännöt ja yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (1) ja viimeksi muutettu asetuksella (EHTY, EY, Euratom) N:o 3161/94 (2), ja erityisesti sen liitteessä X olevan 13 artiklan toisen kohdan, sekä katsoo, että neuvoston asetuksella (EY, Euratom, EHTY) N:o 2356/95 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1994 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet, ja olisi mukautettava 1 päivästä helmikuuta 1994 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet mukautetaan 1 päivästä helmikuuta 1994 alkaen liitteen mukaisesti. Näiden palkkojen laskemisessa käytettävät valuuttakurssit ovat Euroopan unionin talousarvion toteuttamiseen tämän asetuksen soveltamispäivää edeltävänä kuuna käytetyt valuuttakurssit. Tehty Brysselissä 8 päivänä tammikuuta 1996. Komission puolesta Hans VAN DEN BROEK Komission jäsen (1) EYVL N:o L 56, 4.3.1968, s. 1 (2) EYVL N:o L 335, 23.12.1994, s. 1 (3) EYVL N:o L 241, 10.10.1995, s. 1 LIITE >TAULUKON PAIKKA>
96/140/EY: Komission päätös, tehty 30 päivänä tammikuuta 1996, Itävallan tasavallan, Suomen tasavallan ja Ruotsin kuningaskunnan liittymisehtoja koskevan asiakirjan 138 artiklan täytäntöönpanoon liittyvän Itävallan ohjelman hyväksymisestä tehdyn päätöksen 95/32/EY muuttamisesta neljännen kerran (Ainoastaan saksankielinen teksti on todistusvoimainen)



Virallinen lehti nro L 032 , 10/02/1996 s. 0033 - 0035



KOMISSION PÄÄTÖS, tehty 30 päivänä tammikuuta 1996, Itävallan tasavallan, Suomen tasavallan ja Ruotsin kuningaskunnan liittymisehtoja koskevan asiakirjan 138 artiklan täytäntöönpanoon liittyvän Itävallan ohjelman hyväksymisestä tehdyn päätöksen 95/32/EY muuttamisesta neljännen kerran (Ainoastaan saksankielinen teksti on todistusvoimainen) (96/140/EY) EUROOPAN YHTEISÖJEN KOMISSIO, joka ottaa huomioon Itävallan, Suomen ja Ruotsin liittymisasiakirjan ja erityisesti sen 138 artiklan, sekä katsoo, että Itävalta toimitti 8 päivänä marraskuuta 1994 liittymisasiakirjan 143 artiklan mukaisesti komission tiedoksi Itävallan ohjelman 138 artiklan tuen täytäntöönpanosta useiden tuotteiden osalta vuosien 1995-1999 aikana, tämä ohjelma, sellaisena kuin se on muutettuna 16 päivänä joulukuuta 1994 päivätyllä kirjeellä, hyväksyttiin komission päätöksellä N:o 95/32/EY (1); tätä päätöstä muutettiin päätöksillä N:o 95/209/EY (2), 95/416/EY (3) ja 96/38/EY (4), 20 päivänä lokakuuta 1995 päivätyssä kirjeessään Itävalta pyysi komissiolta liittymisasiakirjan 143 artiklan mukaisesti lupaa tämän ohjelman muuttamisesta edelleen; tätä pyyntöä muutettiin 5 päivänä joulukuuta 1995 ja 10 päivänä tammikuuta 1996 päivätyillä kirjeillä, ja pyyntö koskee eri yrttikasvien, lääkekasvien ja muiden vähän viljeltyjen kasvien ja sellaisten tuotteiden tukia, jotka eivät ole mukana päätöksessä 95/32/EY, ja päätöksen N:o 95/32/EY 3 artiklassa viitataan mahdollisiin päätöksiin sellaisten tuotteiden osalta, joita kyseinen päätös ei koske; kaikkien tuotteiden tukihakemukset ovat liittymisasiakirjan ja erityisesti sen 138 artiklan mukaisia; tuen jakaminen alueittain on uudistetun yhteisen maatalouspolitiikan periaatteiden mukaista, ja se voidaan katsoa soveltuvaksi, ON TEHNYT TÄMÄN PÄÄTÖKSEN: 1 artikla Korvataan päätöksen 95/32/EY liite tämän päätöksen liitteellä. 2 artikla Tämä päätös on osoitettu Itävallan tasavallalle. Tehty Brysselissä 30 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 43, 25.2.1995, s. 53 (2) EYVL N:o L 131, 15.6.1995, s. 34 (3) EYVL N:o L 242, 11.10.1995, s. 21 (4) EYVL N:o L 10, 13.1.1996, s. 46 LIITE >TAULUKON PAIKKA>
96/141/EY: Komission päätös, tehty 31 päivänä tammikuuta 1996, klassiseen sikaruttoon liittyvistä tietyistä suojatoimenpiteistä Saksassa ja päätöksen 94/462/EY kumoamisesta tehdyn päätöksen 95/296/EY muuttamisesta (ETA:n kannalta merkityksellinen teksti)



Virallinen lehti nro L 032 , 10/02/1996 s. 0036 - 0036



KOMISSION PÄÄTÖS, tehty 31 päivänä tammikuuta 1996, klassiseen sikaruttoon liittyvistä tietyistä suojatoimenpiteistä Saksassa ja päätöksen 94/462/EY kumoamisesta tehdyn päätöksen 95/296/EY muuttamisesta (ETA:n kannalta merkityksellinen teksti) (96/141/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan 4 kohdan, sekä katsoo, että Saksan useissa osissa ilmenneiden klassisen sikaruton tautipesäkkeiden vuoksi komissio teki klassiseen sikaruttoon liittyvistä tietyistä suojatoimenpiteistä Saksassa ja päätöksen 94/462/EY kumoamisesta päätöksellä 95/296/EY (3), kyseisessä päätöksessä määrätään edellytyksistä tietyiltä tarkemmin määritellyiltä alueilta peräisin olevien kotieläiminä pidettävien sikojen siirtotarkastuksille, klassista sikaruttoa aiheuttavaa virusta ei ole eristetty tai löydetty 12 kuukauden aikana kuolleena löydetystä tai ammutusta villisiasta tietyillä tarkemmin määritellyillä Reinin maakunta-Palatinatin ja Ala-Saksin alueilla, tietyt siirtotarkastuksiin liittyvät toimenpiteet, jotka on otettu käyttöön kyseisiltä alueilta tulevien kotieläiminä pidettävien sikojen osalta, voidaan poistaa parantuneen terveystilanteen vuoksi, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Päätöksen 95/296/EY liite I korvataan seuraavasti: "LIITE I - Mecklenburg-Länsi-Pommeri, seuraavat alkuperäpiirit (Kreise): Parchim, Mecklenburg-Strelitz, Bad Doberan, Güstrow, Müritz, Demmin, itäinen Etu-Pommeri, pohjoinen Etu-Pommeri, Stadtkreise Greifswald, Stralsund ja Rostock. - Ala-Saksi, seuraavat Kreiset: Vechta, Osnabrück (kaupunki ja maaseutu), Diepholz, Oldenburg ja Cloppenburg. - Jokainen Kreis edellä mainittujen vyöhykkeiden ulkopuolella, jossa uusi tautipesäke ilmenee. Edellä 1 artiklan 2 kohdassa ja 2 artiklassa tarkoitettuja toimenpiteitä sovelletaan kyseisellä Kreisilla 60 päivän aikana pesäkkeen ilmenemisestä alkaen. Saksan on ilmoitettava jäsenvaltioille ja komissiolle vahvistetuista ja kumotuista toimenpiteistä." 2 artikla Tämä päätös on osoitettu jäsenvaltioille. Tehty Brysselissä 31 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 182, 2.8.1995, s. 33
96/130/EY: Komission päätös, tehty 24 päivänä tammikuuta 1996, luettelosta keinosiemennysasemista, jotka on hyväksytty yhteisöön tapahtuvaa naudansukuisten kotieläinten siemennesteen vientiä varten, tehdyn komission päätöksen 93/693/EY muuttamisesta (ETA:n kannalta merkityksellinen teksti)



Virallinen lehti nro L 030 , 08/02/1996 s. 0050 - 0050



KOMISSION PÄÄTÖS, tehty 24 päivänä tammikuuta 1996, luettelosta keinosiemennysasemista, jotka on hyväksytty yhteisöön tapahtuvaa naudansukuisten kotieläinten siemennesteen vientiä varten, tehdyn komission päätöksen 93/693/EY muuttamisesta (ETA:n kannalta merkityksellinen teksti) (96/130/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan, sekä katsoo, että komission päätöksessä 93/693/EY (2), sellaisena kuin se on viimeksi muutettuna päätöksellä 95/480/EY (3), vahvistetaan luettelo keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, Slovakian tasavallan toimivaltaiset eläinlääkintäviranomaiset ovat toimittaneet muutoksen luetteloon keinosiemennysasemista, jotka on virallisesti hyväksytty yhteisöön suuntautuvaa nautojen siemennesteen vientiä varten, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 93/693/EY liitteen 11 osaan Slovakian tasavallassa oleva keinosiemennysasema seuraavasti: "PLEMENNA STANICA BYKOV Polomska 106 049 21 Betliar Rekisterinumero: ISB SR 02". 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 194, 22.7.1988, s. 10 (2) EYVL N:o L 320, 22.12.1993, s. 35 (3) EYVL N:o L 275, 18.11.1995, s. 24
96/132/EY: Komission päätös, tehty 26 päivänä tammikuuta 1996, luettelosta kolmansista maista, joista jäsenvaltiot sallivat nautaeläinten, sikojen, kavioeläinten, lampaiden ja vuohien, tuoreen lihan sekä lihavalmisteiden tuonnin, tehdyn neuvoston päätöksen 79/542/ETY muuttamisesta (ETA:n kannalta merkityksellinen teksti)



Virallinen lehti nro L 030 , 08/02/1996 s. 0052 - 0052



KOMISSION PÄÄTÖS, tehty 26 päivänä tammikuuta 1996, luettelosta kolmansista maista, joista jäsenvaltiot sallivat nautaeläinten, sikojen, kavioeläinten, lampaiden ja vuohien, tuoreen lihan sekä lihavalmisteiden tuonnin, tehdyn neuvoston päätöksen 79/542/ETY muuttamisesta (ETA:n kannalta merkityksellinen teksti) (96/132/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 3 artiklan, sekä katsoo, että neuvoston päätöksessä 79/542/ETY (2), sellaisena kuin se on viimeksi muutettuna komission päätöksellä 95/323/EY (3), laaditaan luettelo sellaisista kolmansista maista, joista jäsenmaat sallivat nautaeläinten, sikojen, kavioeläinten, lampaiden ja vuohien, tuoreen lihan sekä lihavalmisteiden tuonnin, Kanadan viranomaiset ovat antaneet takuun siitä, että yhteisöön vietäväksi tarkoitettua tuoretta lihaa ei ole koskaan käsitelty tyreostaateilla, estrogeenilla, androgeenilla tai gestageenilla, toisaalta Marokon viranomaiset ovat antaneet takuun siitä, että edellä mainittuja aineita ei ole käytetty kavioeläimiin, ja ovat niin ikään esittäneet hyväksytyn tutkimussuunnitelman kavioeläinten tuoreessa lihassa esiintyvien jäämien havaitsemiseksi, lisäksi Kyproksen viranomaiset ovat esittäneet hyväksytyn tutkimussuunnitelman tuoreessa lihassa esiintyvien jäämien havaitsemiseksi, tämän vuoksi on tarpeen muuttaa päätös 79/542/ETY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 79/542/ETY liitteessä oleva 1 osa: - korvataan Kanadaa koskevalla rivillä ja jäämiä osoittavassa sarakkeessa viite "XR (a) (b)" viitteellä "XR (b)"; - korvataan Kyprosta koskevalla rivillä ja jäämiä osoittavassa sarakkeessa viite "o" viitteellä "XR"; - korvataan Marokkoa koskevalla rivillä ja jäämiä osoittavassa sarakkeessa viite "o" viitteellä "XR"; - poistetaan osassa "Lisähuomautukset" huomautus (a) kokonaisuudessaan. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 302, 31.12.1972, s. 28 (2) EYVL N:o L 146, 14.6.1979, s. 15 (3) EYVL N:o L 190, 11.8.1995, s. 11
96/131/EY: Komission päätös, tehty 24 päivänä tammikuuta 1996, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa Tekin tasavallasta tehdyn päätöksen 94/845/EY muuttamisesta (ETA:n kannalta merkityksellinen teksti)ti



Virallinen lehti nro L 030 , 08/02/1996 s. 0051 - 0051



KOMISSION PÄÄTÖS, tehty 24 päivänä tammikuuta 1996, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa T Osekin tasavallasta tehdyn päätöksen 94/845/EY muuttamisesta (ETA:n kannalta merkityksellinen teksti) (96/131/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14 ja 16 artiklan, sekä katsoo, että komissio vahvisti päätöksellään 94/845/EY (2) eläinten terveyttä koskevat vaatimukset ja eläinlääkärintodistukset tuoreen lihan tuonnissa T Osekin tasavallasta, vaikka tautitilanne on parantunut klassisen sikaruton osalta, Breclavin alueen luonnonvaraisista villisioista on kuitenkin eristetty kyseinen virus ja sen vuoksi olisi aiheellista sallia tuoreen sianlihan tuonti koko T Osekin tasavallan alueelta, lukuun ottamatta Breclavin aluetta, on aiheellista muuttaa edellä mainitussa päätöksessä tarkoitettuja eläinten terveystodistuksia, jotta otetaan huomioon T Osekin tasavallan parantumassa oleva tautitilanne klassisen sikaruton osalta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/845/EY liitteessä C olevan eläinten terveystodistuksen alaviitteessä (1) olevat sanat seuraavasti "lukuun ottamatta Breclavin aluetta". 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 302, 31.12.1972, s. 28 (2) EYVL N:o L 352, 31.12.1994, s. 38
96/128/EY: Komission päätös, tehty 25 päivänä tammikuuta 1996, maatalouden tietojenkeruujärjestelmän uudelleenjärjestelyä Kreikassa koskevan Kreikan hallituksen vuonna 1995 esittämän vuosittaisen toimenpideohjelman hyväksymisestä (Ainoastaan kreikankielinen teksti on todistusvoimainen)



Virallinen lehti nro L 029 , 07/02/1996 s. 0010 - 0010



KOMISSION PÄÄTÖS, tehty 25 päivänä tammikuuta 1996, maatalouden tietojenkeruujärjestelmän uudelleenjärjestelyä Kreikassa koskevan Kreikan hallituksen vuonna 1995 esittämän vuosittaisen toimenpideohjelman hyväksymisestä (Ainoastaan kreikankielinen teksti on todistusvoimainen) (96/128/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden tietojenkeruujärjestelmän uudelleenjärjestelystä Kreikassa 16 päivänä heinäkuuta 1985 tehdyn neuvoston päätöksen 85/360/ETY (1), sellaisena kuin se on viimeksi muutettuna päätöksellä 92/582/ETY (2), ja erityisesti sen 4 artiklan, sekä katsoo, että Kreikan hallitus on esittänyt kyseisen päätöksen 4 artiklan 1 kohdan mukaisesti vuosittaisen toimenpideohjelman, johon sisältyy: - kertomus edellisenä vuonna (1994) täytäntöönpannun ohjelman yhteydessä saaduista kokemuksista, - seuraavalle vuodelle (1996) kaavailtu toimenpideohjelma, esitetty ohjelma on omiaan saavuttamaan tavoitteen perustaa Kreikkaan sellainen tilastollinen tietojenkeruujärjestelmä maatalouden alalla, joka vastaa tämän alan tilastotietoja koskevia yhteisön vaatimuksia, tässä päätöksessä määrätyt toimenpiteet ovat pysyvän maataloustilastokomitean lausunnon mukaisia, ja yhteisön osallistumisessa vuodelle 1996 ennakoituihin kuluihin on otettava huomioon päätöksessä 85/360/ETY määrätyt rajat (tuen enimmäismäärä 20 miljoonaa ecua ja enintään 50 prosenttia kokonaiskuluista koko ohjelman osalta), ON TEHNYT TÄMÄN PÄÄTÖKSEN: 1 artikla Hyväksytään Kreikan hallituksen vuonna 1995 esittämä vuosittainen toimenpideohjelma. Yhteisön tuki vuodelle 1996 myönnetään päätöksessä 85/360/ETY määrätyissä rajoissa, ottaen huomioon jo maksetut maksut ja sillä edellytyksellä, että suunnitelman tavoitteet on saavutettu. 2 artikla Tämä päätös on osoitettu Helleenien tasavallalle. Tehty Brysselissä 25 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 191, 23.7.1985, s. 53 (2) EYVL N:o L 394, 31.12.1992, s. 28
96/175/EY: Neuvoston päätös, tehty 26 päivänä helmikuuta 1996, kolmen varajäsenen nimeämisestä alueiden komiteaan



Virallinen lehti nro L 051 , 01/03/1996 s. 0050 - 0050



NEUVOSTON PÄÄTÖS, tehty 26 päivänä helmikuuta 1996, kolmen varajäsenen nimeämisestä alueiden komiteaan (96/175/EY) EUROOPAN UNIONIN NEUVOSTO, joka otta huomioon Euroopan yhteisön perustamissopimuksen ja erityisesti sen 198 a artiklan, ottaa huomioon neuvoston 26 päivänä tammikuuta 1994 tekemän päätöksen 94/65/EY varsinaisten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi (1), sekä katsoo, että neuvosto on saanut tiedon, että komiteassa on vapautunut kolme varajäsenen paikkaa Maria Vournoun erottua 12 päivänä huhtikuuta 1995, Ilias Skaleosin erottua 9 päivänä elokuuta 1995 ja Konstantinos Pongasin erottua 3 päivänä marraskuuta 1995, ja ottaa huomioon Kreikan hallituksen ehdotuksen, ON PÄÄTTÄNYT SEURAAVAA: Ainoa artikla 1. Nimetään Evangelos Kouloumpis alueiden komitean varajäseneksi Maria Vournoun sijalle toimikaudeksi, joka Vournoulla on jäljellä, eli 25 päivään tammikuuta 1998. 2. Nimetään Ioannis Nikolaidis alueiden komitean varajäseneksi Ilias Skaleosin sijalle toimikaudeksi, joka Skaleosilla on jäljellä, eli 25 päivään tammikuuta 1998. 3. Nimetään Nikos Tabakidis alueiden komitean varajäseneksi Konstantinos Pongasin sijalle toimikaudeksi, joka Pongasilla on jäljellä, eli 25 päivään tammikuuta 1998. Tehty Brysselissä 26 päivänä helmikuuta 1996. Neuvoston puolesta S. AGNELLI Puheenjohtaja (1) EYVL N:o L 31, 4.2.1994, s. 29
96/163/EY: Neuvoston päätös, tehty 22 päivänä joulukuuta 1995, Euroopan yhteisön ja Slovenian tasavallan välistä tekstiili- ja vaatetustuotteiden kauppaa koskevan pöytäkirjan väliaikaisesta soveltamisesta



Virallinen lehti nro L 041 , 19/02/1996 s. 0001 - 0001



NEUVOSTON PÄÄTÖS, tehty 22 päivänä joulukuuta 1995, Euroopan yhteisön ja Slovenian tasavallan välistä tekstiili- ja vaatetustuotteiden kauppaa koskevan pöytäkirjan väliaikaisesta soveltamisesta (96/163/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut Euroopan yhteisön puolesta tekstiili- ja vaatetustuotteiden kauppaa koskevan pöytäkirjan, joka parafoitiin 24 päivänä marraskuuta 1995, ja tätä pöytäkirjaa olisi sovellettava väliaikaisesti 1 päivästä tammikuuta 1996, kunnes sen tekemiseksi tarvittavat menettelyt on saatu päätökseen ja edellyttäen, että Slovenian tasavalta vastavuoroisesti soveltaa sitä väliaikaisesti, ON PÄÄTTÄNYT SEURAAVAA: Ainoa artikla Pöytäkirjaa tekstiili- ja vaatetustuotteiden kaupasta sovelletaan väliaikaisesti 1 päivästä tammikuuta 1996 kunnes se on muodollisesti tehty, edellyttäen, että Slovenian tasavalta vastavuoroisesti soveltaa sopimusta väliaikaisesti. Pöytäkirjan teksti on tämän päätöksen liitteenä. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja
96/161/EY: Neuvoston päätös, tehty 29 päivänä tammikuuta 1996, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Moldovan tasavallan välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta



Virallinen lehti nro L 040 , 17/02/1996 s. 0010 - 0010



NEUVOSTON PÄÄTÖS, tehty 29 päivänä tammikuuta 1996, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Moldovan tasavallan välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta (96/161/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että siihen saakka, kun Brysselissä 28 päivänä marraskuuta 1994 allekirjoitettu kumppanuus- ja yhteistyösopimus tulee voimaan, on tarpeen hyväksyä Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Moldovan tasavallan välinen Luxemburgissa 2 päivänä lokakuuta 1995 allekirjoitettu kauppaa ja kaupan liitännäistoimenpiteitä koskeva väliaikainen sopimus, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Moldovan tasavallan välinen kauppaa ja kaupan liitännäistoimenpiteitä koskeva väliaikainen sopimus sekä siihen kuuluvat pöytäkirja ja julistukset. Kyseiset asiakirjat ovat tämän päätöksen liitteenä. 2 artikla Neuvoston puheenjohtaja tekee Euroopan yhteisön puolesta väliaikaisen sopimuksen 35 artiklan määräysten mukaisen ilmoituksen(2). Tehty Brysselissä 29 päivänä tammikuuta 1996. Neuvoston puolesta S. AGNELLI Puheenjohtaja (1) EYVL N:o C 339, 18.12.1995 (2) Neuvoston pääsihteeri julkaisee sopimuksen voimaantulopäivän Euroopan yhteisöjen virallisessa lehdessä.